**Klub chovateľov málopočetných plemien psov - UKK**

**Výbor klubu chovateľov málopočetných plemien psov na základe uznesenia č. 1/2017 zo dňa 24.09.2017 a schvaľuje**

**Internú smernicu č. 1/2017**

**o podmienkach pri zapožičaní chovného psa na chovné účely a dovozu gravidnej suky**.

Táto smernica dopĺňa podmienky stanovené Chovateľským a zápisným poriadkom KCHMPP.

**Zapožičanie chovného psa**

1. Držiteľ zapožičaného psa nahlási držbu chovného jedinca poradcovi chovu.
2. Zapožičaný pes musí mať splnené podmienky chovu pre krajinu, kde je registrovaný.
3. Držiteľ psa doloží poradcovi chovu zmluvu o prenájme chovného jedinca a súhlas majiteľa psa, že môže psa použiť na chovné účely. (podpisovanie pripúšťacích povolení).

Zmluva a súhlas musia byť napísané, alebo úradne preložené do slovenského jazyka.

**Import (dovoz) gravidnej suky**

1. Majiteľ nahlási dovoz gravidnej suky poradcovi chovu do14 dni od dovozu.
2. Suka musí mať splnené podmienky chovu pre krajinu, kde je registrovaná.
3. Majiteľ doloží poradcovi chovu zmluvu o kúpe gravidnej suky.

Zmluva musí byť napísaná, alebo úradne preložená do slovenského jazyka.

1. Majiteľ doloží poradcovi chovu, kópiu PP gravidnej suky, kópiu PP krycie psa a povolenie na krytie (krycí list, potvrdenie o párení alebo iný adekvátny doklad) z krajiny, kde bola suka registrovaná. Na základe týchto dokladov poradca chovu vydá chovateľovi pripúšťacie povolenie pre potreby KCHMPP.
2. Suku zaregistruje v SPKP.

**V** **prípade, ak chce na danej sučke chovateľ odchovať ďalší vrh, suka musí spĺňať podmienky v zmysle Chovateľského a zápisného poriadku KCHMPP bod 6.2. v plnom rozsahu.**

Táto interná smernica nadobúda platnosť dňom schválenia Výborom KCHMPP a účinnosť nadobúda dňom 01.10.2017.